Oficiālais Vēstnesis L 179 , 13/07/1994 Lpp. 0033 - 0039

Speciālizdevums somu valodā: Nodaļa 3 Sējums 59 Lpp. 0046

Speciālizdevums zviedru valodā: Nodaļa 3 Sējums 59 Lpp. 0046



Komisijas lēmums (1994. gada 30. maijs), ar ko paredz sīki izstrādātus noteikumus, lai Padomes Direktīvu 93/25/EEK piemērotu attiecībā uz statistikas pārskatiem par aitu un kazu kopskaitu un audzēšanu (94/434/EK) EIROPAS KOPIENU KOMISIJA, ņemot vērā Eiropas Kopienas dibināšanas Līgumu, ņemot vērā Padomes 1993. gada 1. jūnija Direktīvu 93/25/EEK par veicamajiem statistiskajiem apsekojumiem attiecībā uz aitu un kazu audzēšanu [1], un jo īpaši tās 1. panta 4. punktu, 2. panta 2. punktu, 3. panta 2. un 3. punktu, 7. panta 1. punktu, 10. panta 1. un 2. punktu un 13. panta 3. punktu, tā kā, lai veiktu Direktīvā 93/25/EEK paredzētos apsekojumus, vajadzīgas precīzas definīcijas; tā kā tādēļ jādefinē apsekojuma aptvertās lauku saimniecības; tā kā precīzi jādefinē arī atsevišķās kategorijas, kurās sadala apsekojumu rezultātus, un jānosaka ganāmpulku lieluma klases un reģioni, atbilstoši kuriem dalībvalstis regulāri veido to apsekojumu rezultātus; tā kā kaušanas statistikas veidošanai ir nepieciešama vienota liemeņa masas definīcija; tā kā saskaņā ar Direktīvu 93/25/EEK dalībvalstīm pēc to lūguma var atļaut izmantot administratīvus avotus statistisko apsekojumu vietā un noteikto sadalījumu pēc ganāmpulka lieluma klasēm attiecībā uz pāra gadu galīgajiem rezultātiem; tā kā dalībvalstis ir iesniegušas pieteikumus minēto atļauju saņemšanai; tā kā būtu jāaizvieto Komisijas Lēmums 82/958/EEK [2]; tā kā sakarā ar to, ka Direktīvu 93/25/EEK piemēro no 1994. gada 1. janvāra, šā lēmuma noteikumi jāpiemēro no tā paša datuma; tā kā šis lēmums saskan ar Lauksaimniecības statistikas pastāvīgās komitejas atzinumu, IR PIEŅĒMUSI ŠO LĒMUMU. 1. pants 1. Direktīvas 93/25/EEK 2. panta 2. punkta nolūkiem "lauku saimniecība" ir jebkura tehniska un ekonomiska vienība ar vienotu vadību, kas ražo lauksaimniecības produktus. 2. Direktīvas 93/25/EEK 1. panta 1. punktā minētais apsekojums aptver: a) lauku saimniecības, kuru izmantotā lauksaimnieciskā platība ir 1 ha vai vairāk; b) lauku saimniecības, kuru izmantotā lauksaimnieciskā platība ir mazāka par 1 ha, ja to ražošana ir līdz zināmai robežai orientēta uz pārdošanu vai ja to saražotais daudzums pārsniedz noteiktus fiziskus lielumus. 3. Dalībvalstis, kuras vēlētos piemērot citādu apsekojuma slieksni, tomēr apņemas noteikt šo slieksni tā, ka tiek izslēgtas tikai vismazākās saimniecības un ka izslēgtās saimniecības attiecīgajai dalībvalstij kopā veido mazāk nekā 1 % no kopējās standarta rezerves Komisijas Lēmuma 85/377/EEK [3] nozīmē. 2. pants Direktīvas 93/25/EEK 3. panta 1. punktā un 13. panta 2. punktā minētās aitu un kazu kategoriju definīcijas ir noteiktas I pielikumā. 3. pants Direktīvas 93/25/EEK 7. panta 1. punktā minētās teritoriālās apakšvienības ir noteiktas II pielikumā. 4. pants Direktīvas 93/25/EEK 10. pantā paredzētais sadalījums ir noteikts III pielikumā. 5. pants Direktīvas 93/25/EEK 13. panta 1. punktā minētais liemeņa svars ir definēts IV pielikumā. 6. pants 1. Atbilstīgi Direktīvas 93/25/EEK 1. panta 3. punktam V pielikuma a) punktā uzskaitītajām dalībvalstīm ir atļauts izmantot administratīvos avotus statistisko apsekojumu vietā. 2. Atbilstīgi Direktīvas 93/25/EEK 10. panta 2. punktam V pielikuma b) punktā uzskaitītajām dalībvalstīm ir atļauts izmantot sadalījumu pa ganāmpulku lieluma klasēm pāra gadu galīgajiem rezultātiem. 7. pants Lēmums 82/958/EEK tiek atcelts. 8. pants Šo lēmumu piemēro no 1994. gada 1. janvāra. 9. pants Šis lēmums ir adresēts dalībvalstīm. Briselē, 1994. gada 30. maijā Komisijas vārdā — priekšsēdētāja vietnieks Henning Christophersen [1] OV L 149, 21.6.1993., 10. lpp. [2] OV L 383, 31.12.1982., 43. lpp. [3] OV L 220, 17.08.1985., 1. lpp. -------------------------------------------------- I PIELIKUMS Kategoriju definīcijas Aitas un aplecināti jēri Aitu sugas dzīvnieki, kam vismaz vienu reizi jau bijuši jēri, kā arī aitas, kuras aplecinātas pirmo reizi. Slaucamās aitas Aitas, kuras tur tikai vai galvenokārt, lai iegūtu pienu cilvēku patēriņam un/vai pārstrādei piena produktos; ieskaitot izbrāķētās slaucamās aitas (vai tās nobaro starp to pēdējo laktāciju un nokaušanu, vai ne). Citas aitas Aitas, izņemot slaucamās aitas. Jēri Aitu mātītes un tēviņi, kas jaunāki par 12 mēnešiem. -------------------------------------------------- II PIELIKUMS Teritoriālās apakšvienības Beļģija: | Provinces | Dānija: | – | Vācija: | Federālās zemes | Grieķija: | Reģionālās attīstības dienesta reģioni | Spānija: | Basku zemeNavarraLariohaAragonaKatalonijaBaleāru salasKastīlija-LeonaMadrideKastīlija-LamančaValensijas apgabalsMursijas apgabalsEstremadūraAndalūzijaCiti autonomie apgabali | Francija: | attiecībā uz aitām, sekojoši reģioni:AugšpirenejiPuatū-ŠarantaLimuzēnaAkvitānijaAlpi-KotdazīraOverņaciti apgabaliattiecībā uz kazām, sekojoši reģioni:Rona-AlpiPuatū-ŠarantaCentrs-LuāraBurgundijaAugšpirenejiciti reģioni | Īrija: | – | Itālija: | attiecībā uz aitām: reģioniattiecībā uz kazām: reģioni:PjemontaLombardijaToskānaLacioKampānijaApūlijaBazilikataKalabrijaSicīlijaSardīnijaciti reģioni | Luksemburga: | – | Nīderlande: | Provinces | Portugāle: | Reģioni | Apvienotā Karaliste: | Standarta reģioni | -------------------------------------------------- III PIELIKUMS 1. TABULA Turēto aitu populācijas lieluma klases +++++ TIFF +++++ 2. TABULA Turēto kazu populācijas lieluma klases +++++ TIFF +++++ -------------------------------------------------- IV PIELIKUMS Liemeņa svara definīcija Liemeņa svars ir nokauta dzīvnieka atdzesēta ķermeņa svars pēc atasiņošanas, ādas novilkšanas un iekšu izņemšanas un pēc galvas (kas nogriezta locītavā starp pakauša kaulu un kakla skriemeļiem), kāju (kas nogrieztas starp priekšējās vai aizmugurējās pēdas pamatu un pēdas locītavu), astes (kas nogriezta starp sesto un septīto astes skriemeli) un dzimumorgānu (ieskaitot tesmeni) nogriešanas. Nieres un nieru taukus ietver liemenī. -------------------------------------------------- V PIELIKUMS a) Dalībvalstis, kurām ir atļauts izmantot administratīvos avotus statistisko apsekojumu vietā. b) Dalībvalstis, kurām ir atļauts izmantot sadalījumu pa ganāmpulku lieluma klasēm pāra gadu galīgajiem rezultātiem. Vācija --------------------------------------------------